cyanic-selkie/wikianc huggingface dataset:
Έμιλι Μπροντέ
Ανεμοδαρμένα Ύψη
Το 1847, εκδόθηκε το μυθιστόρημα της Έμιλυ Ανεμοδαρμένα Ύψη. Η καινοτόμος δομή του προβλημάτισε κάπως τους κριτικούς. Παρά το γεγονός ότι έλαβε ανάμεικτες κριτικές όταν πρωτοκυκλοφόρησε και συχνά κατηγορήθηκε για απεικόνιση ανήθικου πάθους, στη συνέχεια αναδείχτηκε σε ένα από τα κλασικά έργα της αγγλικής λογοτεχνίας. Το 1850, η Σάρλοτ επεξεργάστηκε και εξέδωσε τα Ανεμοδαρμένα Ύψη ως αυτόνομο μυθιστόρημα και με το πραγματικό όνομα της Έμιλυ. Αν και μία επιστολή από τον εκδότη της δείχνει ότι η Έμιλυ τελείωνε ένα δεύτερο μυθιστόρημα, το χειρόγραφο δεν έχει βρεθεί ποτέ.
Ο θάνατος
Η υγεία της Έμιλυ, όπως και των αδερφών της, ήταν αδύνατη εξαιτίας των ανθυγιεινών συνθηκών στο σπίτι και της πηγής του νερού που μολύνθηκε από τις απορροές του νεκροταφείου της εκκλησίας. Κατά τη διάρκεια της κηδείας του αδελφού της, το Σεπτέμβριο του 1848, η Έμιλυ αρρώστησε. Αν και η κατάστασή της επιδεινώθηκε, αρνήθηκε κάθε ιατρική βοήθεια και θεραπεία. Τελικά πέθανε από φυματίωση στις 19 Δεκεμβρίου 1848, σε ηλικία 30 ετών, και ενταφιάστηκε στον οικογενειακό τάφο στην Εκκλησία του Αγίου Μιχαήλ και Πάντων Αγγέλων, στο Χάουορθ του Δυτικού Γιορκσιρ.
Ο χαρακτήρας
Η μορφή της Έμιλυ Μπροντέ έχει περιβληθεί με μύθους και η κριτική έχει κάνει σύγχυση του χαρακτήρα της με τα πρόσωπα που δημιούργησε στο μυθιστόρημά της. Έτσι δεν υπάρχει μία πλήρως σαφής εικόνα της ζωής της, εκτός απ' όσα έγραψε γι' αυτήν η αδελφή της Σάρλοτ.
Η Έμιλυ ήταν λεπτή στην εμφάνιση, αλλά σπάνια αρρώσταινε. Η ωχρή και λεπτή όψη της φαινόταν εύθραυστη και συχνά η άκομψη σιλουέτα της, εν μέρει αποτέλεσμα απροσεξίας στο ντύσιμό της, την έκανε να φαίνεται περίεργη. Συνήθιζε να μπαίνει σ' ένα δωμάτιο, όπου υπήρχαν επισκέπτες, με κατεβασμένα τα μάτια, έπαιρνε ένα βιβλίο που χρειαζόταν και έφευγε χωρίς να ρίξει μία ματιά.
Τα ποιήματα της Έμιλυ ρίχνουν αρκετό φως στη σκέψη και το χαρακτήρα της. Από αυτά είναι εμφανής η στωικότητά της και το πάθος της για τον κάμπο, που αποτελούσε καθαρή φυσιολατρία.
Ο "Παλιός Στωικός" και οι "Τελευταίοι Βίοι" είναι από τα ωραιότερα ποιητικά έργα που χάρισε γυναίκα στην αγγλική λογοτεχνία. Τα "Ανεμοδαρμένα Ύψη" στέκονται μόνα τους αληθινό μνημείο της δύναμής της. Το έργο αυτό ήταν κάτι το ξεχωριστό με τη σοβαρότητα και την ομιχλώδη μελαγχολία του.
Εξωτερικοί σύνδεσμοι
Κατηγορία:Άγγλοι ποιητές Κατηγορία:Άγγλοι μυθιστοριογράφοι Κατηγορία:Άγγλοι ιρλανδικής καταγωγής
Etihad Airways
Η Etihad Airways (αραβικά: شركة الاتحاد للطيران) είναι μια από τις δύο κυριότερες αεροπορικές εταιρείες των Ηνωμένων Αραβικών Εμιράτων. Ιδρύθηκε μετά από βασιλικό διάταγμα τον Ιούλιο το 2003 και με βάση το Αμπού Ντάμπι, την πρωτεύουσα των Ηνωμένων Αραβικών Εμιράτων, ξεκίνησε τις πτήσεις τον Νοέμβριο του 2003. Το όνομα προέρχεται από την αραβική λέξη الإتّحاد (ελληνικά: ένωση).
Η εταιρεία εκτελεί περισσότερες από χίλιες πτήσεις καθημερινώς σε 96 επιβατικούς και εμπορικούς προορισμούς στη Μέση Ανατολή, στην Ευρώπη, στην Ασία, στην Αυστραλία και στην Αμερική με ένα στόλο 101 Airbus και Boeing αεροπλάνων. Το 2012 η Etihad εξυπηρέτησε 10,3 εκατομμύρια επιβάτες, μια αύξηση ανά 23% από το προηγούμενο έτος προσφέροντας έτσι έσοδα 4.3 δισεκατομμυρίων δολαρίων. Η Etihad είναι η τέταρτη σε μέγεθος αεροπορική εταιρεία στη Μέση Ανατολή και η δεύτερη στα Ηνωμένα Αραβικά Εμιράτα μετά την Emirates Airlines με έδρα το Ντουμπάι.
Η Etihad Airways είναι μια από τις λίγες αεροπορικές εταιρείες μαζί με την British Airways, την Delta Air Lines, την Korean Air, την Qantas Airways, την Qatar Airways, τη Singapore Airlines, τη South African Airways και την United Airlines που εκτελούν πτήσεις και στις 6 κατοικημένες ηπείρους.
Συμφωνίες κοινού κωδικού
Η Etihad Airways έχει κοινό κωδικό με τις ακόλουθες αεροπορικές εταιρείες:
Εξωτερικοί σύνδεσμοι
Κατηγορία:Αεροπορικές εταιρείες των Ηνωμένων Αραβικών Εμιράτων
Κύπελλο Λίχτενσταϊν ποδοσφαίρου ανδρών 2012-13
Το Κύπελλο ποδοσφαίρου ανδρών του Λίχτενσταϊν 2012-13 είναι η 68η διοργάνωση του ετήσιου Κυπέλλου του κράτους του Λίχτενσταϊν. Νικήτρια αναδείχτηκε η ΦΚ Βαντούζ (αυτός ήταν ο 41ος τίτλος της), η οποία κέρδισε έτσι το εισιτήριο για τον πρώτο προκριματικό γύρο του Γιουρόπα Λιγκ 2013-14.
Πρώτος γύρος
Στον πρώτο γύρο αγωνίστηκαν οκτώ ομάδες: οι επτά ρεζέρβες των συλλόγων της χώρας καθώς και η ΦΚ Ρούγκελ. Οι αγώνες πραγματοποιήθηκαν στις 21 και 22 Αυγούστου 2012.
Δεύτερος γύρος
Στον δεύτερο γύρο αγωνίστηκαν οι τέσσερις νικητές του πρώτου γύρου καθώς και οι ομάδες ΦΚ Σάαν, ΦΚ Τρίσεν, ΦΚ Σάαν Ατζούρι (ρεζέρβες της ΦΚ Σάαν) και η ΦΚ Μπάλζερς Β΄ (ρεζέρβες της ΦΚ Μπάλζερς). Οι αγώνες πραγματοποιήθηκαν στις 26 Σεπτεμβρίου και στις 2-3 Οκτωβρίου 2012.
Προημιτελικοί
Οι τέσσερις νικητές του δεύτερου γύρου αγωνίστηκαν ενάντια στις ομάδες που βρέθηκαν στα ημιτελικά την προηγούμενη σεζόν (ΦΚ Βαντούζ, ΟΣΦ Έσεν/Μάουρεν, ΦΚ Μπάλζερς και ΦΚ Τρίσενμπεργκ). Οι αγώνες πραγματοποιήθηκαν στις 6 και 7 Νοεμβρίου 2012.
Ημιτελικοί
Οι τέσσερις νικητές των προημιτελικών αναμετρήθηκαν μεταξύ τους στα ημιτελικά. Οι αγώνες πραγματοποιήθηκαν στις 30 Μαρτίου και 17 Απριλίου 2013.
Τελικός
Ο τελικός έγινε στο Ράινπαρκ Στάντιον.
Φίλιππος Β' (αποσαφήνιση)
Με τον τίτλο Φίλιππος Β' μπορεί να εννοούνται:
Σλοβακικά κέρματα ευρώ
Το ευρώ (EUR ή €) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή. Η Σλοβακία προσχώρησε στην Ευρωπαϊκή Ένωση το 2004 και αντικατέστησε το εθνικό της νόμισμα, τη σλοβακική κορόνα, με το κοινό ευρωπαϊκό νόμισμα την 1η Ιανουαρίου 2009.
Τα σλοβακικά κέρματα ευρώ έχουν σχέδια που επελέγησαν κατόπιν δημόσιου διαγωνισμού, ο οποίος διεξήχθη σε δύο γύρους. Στον πρώτο γύρο υποβλήθηκαν πάνω από 200 προτάσεις, από τις οποίες η Τράπεζα της Σλοβακίας επέλεξε 10 και τις έθεσε σε δημόσια ψηφοφορία. Τα τελικά σχέδια των νομισμάτων είναι αυτά που κατέλαβαν τις τρεις πρώτες θέσεις στην ψηφοφορία.
Αναμνηστικά κέρματα ευρώ
Η Σλοβακία δεν έχει εκδώσει ακόμη αναμνηστικά κέρματα από την προσχώρησή της στην Ευρωζώνη, την 1η Ιανουαρίου 2009.
Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.
Εξωτερικοί σύνδεσμοι
Κατηγορία:Κέρματα ευρώ ανά χώρα έκδοσης Κατηγορία:Οικονομία της Σλοβακίας
Σαιν-Ζαν-ντε-Μινερβουά
Το Σαιν-Ζαν-ντε-Μινερβουά (γαλλικά: Saint-Jean-de-Minervois, οξιτανικά: Sant Joan de Menerbés) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Παραπομπές
Κατηγορία:Κοινότητες του Ερώ
Παύλος Μητρόπουλος
Ο Παύλος Μητρόπουλος (Λόγγος Αχαΐας, 4 Απριλίου 1990) είναι Έλληνας ποδοσφαιριστής, ο οποίος αγωνίζεται ως αμυντικός μέσος.
Παναιγιάλειος
Ξεκίνησε την καριέρα του από τον Παναιγιάλειο, με τον οποίο αγωνίστηκε στο περιφερειακό πρωτάθλημα και στην Γ΄ Εθνική.
Ολυμπιακός Βόλου
Το καλοκαίρι του 2009 υπέγραψε διετές συμβόλαιο με τον Ολυμπιακό Βόλου και με τον οποίο έκανε το ντεμπούτο του ως επαγγελματίας. Συνολικά έως το καλοκαίρι του 2011 πραγματοποίησε 15 συμμετοχές στην Α' Εθνική και άλλες 5 στη Β' Εθνική, την πρώτη του χρονιά, ενώ παράλληλα η ομάδα του εξασφάλισε την άνοδο.
Παναιτωλικός
Η επόμενη περίοδος (2011-12) τον βρήκε στον Παναιτωλικό, ο οποίος είχε κερδίσει την προηγούμενη χρονιά την άνοδό του στη Σούπερ Λίγκα. Αμέσως έγινε βασικός και αγωνίστηκε σε 22 αγώνες, πετυχαίνοντας και ένα γκολ, όμως η ομάδα από το Αγρίνιο υποβιβάστηκε στη Φούτμπολ Λιγκ και ο ίδιος έκανε γνωστή την πρόθεσή του να αποχωρήσει, ωστόσο συμμετείχε σε 6 αγώνες στο πρώτο μισό της περιόδου 2012-13 στη Β' κατηγορία.
ΑΕΚ
Τον Ιανουάριο του 2013, αποκτήθηκε με τη μορφή δανεισμού για έξι μήνες από την ΑΕΚ. Το ντεμπούτο του με την "Ένωση" πραγματοποιήθηκε στις 5 Ιανουαρίου 2013, στην εκτός έδρας ήττα με 3-1 από τον Αστέρα Τρίπολης.
Πανιώνιος
Στις 8 Ιουλίου 2013, ανακοινώθηκε η παραχώρησή του, ξανά με τη μορφή δανεισμού, από τον Παναιτωλικό στον Πανιώνιο για έναν χρόνο, όμως την επόμενη χρονιά (2014-15) αποκτήθηκε ως ελεύθερος από τον αθηναϊκό σύλλογο. Τον Ιανουάριο του 2016 κι έπειτα από 2,5 χρόνια στον Πανιώνιο με 69 συνολικά συμμετοχές στο πρωτάθλημα αποχώρησε ως ελεύθερος.
ΟΦΗ
Έπειτα από ένα σύντομο πέρασμα από το σουηδικό πρωτάθλημα, με την Ακρόπολις, τον Ιανουάριο του 2017 επέστρεψε στην Ελλάδα για λογαριασμό του ΟΦΗ.
Ανωτάτη Σχολή Οικονομικών Πράγας
Η Ανωτάτη Σχολή Οικονομικών Πράγας Vysoká škola ekonomická v Praze, VŠE') είναι ένα προσανατολισμένο προς τα οικονομικά και τις επιχειρήσεις δημόσιο Πανεπιστήμιο στην Πράγα, Τσεχία. Είναι το μεγαλύτερο πανεπιστήμιο στα οικονομικά, στις επιχειρήσεις και στην τεχνολογία της πληροφορίας στη Τσεχία, με 15000 φοιτητές.
Παύλος Μητρόπουλος
Λεβαδειακός
Το καλοκαίρι του 2017 ανακοινώθηκε η συμφωνία του με τον Λεβαδειακό.
Ανωτάτη Σχολή Οικονομικών Πράγας
Εξωτερικοί σύνδεσμοι
Κατηγορία:Πανεπιστήμια στην Τσεχία
Σαρδελορέγγα
Η σαρδελορέγγα είναι ένα μικρό είδος ρέγγας που ζει σε κοπάδια.
Είναι ένα μικρό ψάρι που χρησιμοποιείται συνήθως για δόλωμα, κυρίως για ψάρεμα τόνου. Εκτιμάται ιδιαιτέρως στην Ιαπωνική κουζίνα όπου λέγεται kibinago (キビナゴ). Τρώγεται ωμή σε σούσι ή τηγανιτή.
Παραπομπές
Κατηγορία:Κλυπεόμορφα Κατηγορία:Αλιεύματα
Λάκης Παππάς
Ο Λάκης Παππάς (9 Ιανουαρίου 1938 - 26 Μαρτίου 2014) ήταν Έλληνας τραγουδιστής του νέου κύματος.
Βίος
Ο Λάκης Παππάς γεννήθηκε στην Πρέβεζα το 1938 και έκανε την πρώτη του καλλιτεχνική εμφάνιση το 1959. Αναδείχτηκε στον καλλιτεχνικό χώρο με τη συμμετοχή του στην «Οδό Ονείρων» του Μάνου Χατζιδάκι.
Ήταν από τους κυριότερους εκφραστές του νέου κύματος. Από τα πλέον γνωστά του τραγούδια ήταν «Πάει κι' αυτή η Κυριακή», «Μη κουραστείς να μ΄αγαπάς», «Ήταν καμάρι της Αυγής», «Μανούλα μου», «Ο Έκτορας κι η Ανδρομάχη», «Έλα μαζί μου», «Ρίχνω την καρδιά μου στο πηγάδι».
Πέθανε στις 26 Μαρτίου 2014, σε ηλικία 76 ετών, στην Αθήνα.
Κατηγορία:Έλληνες άνδρες τραγουδιστές
ΣΣ Ακράγκας
Η ΣΣ Ακράγκας (Società Sportiva Akragas Città dei Templi) είναι ιταλική ποδοσφαιρική ομάδα από την πόλη Αγκριτζέντο της νότιας Σικελίας. Ιδρύθηκε το 1929. Έδρα της ομάδας είναι το Στάδιο Εσενέτο, χωρητικότητας 15,000 θεατών. Συμμετέχει στην Λέγκα Προ. Χρώματα της ομάδας είναι το γαλάζιο και το λευκό.
Τίτλοι
Σέριε Δ (3): 1980–81, 1991–92, 2014–15
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1929 Κατηγορία:Ποδοσφαιρικές ομάδες Ιταλίας
Μύθος (μπίρα)
right|μικρογραφία Η Μύθος Ζυθοποιία Α.Ε. είναι ζυθοποιία στην Ελλάδα, ευρύτερα γνωστή υπό το εμπορικό της σήμα «Mythos». Από το 2008 είναι θυγατρική του δανέζικου ομίλου εταιρειών Carlsberg, η οποία επίσης εισάγει διάφορα άλλα είδη μπύρας στη χώρα.
Παλμίρο Τολιάτι
Ο Παλμίρο Τολιάτι (Palmiro Michele Nicola Togliatti, Γένοβα, 26 Μαρτίου 1893 - Γιάλτα, 21 Αυγούστου 1964) ήταν Ιταλός πολιτικός και γενικός γραμματέας του Ιταλικού Κομμουνιστικού Κόμματος από το 1927 έως το θάνατό του.
Παραπομπές
Κατηγορία:Ιταλοί πολιτικοί Κατηγορία:Ιταλοί κομμουνιστές
Αρχάγγελος Μιχαήλ (Κάτω Πολεμίδια)
Ο Αρχάγγελος Μιχαήλ είναι συνοικία του Δήμου Κάτω Πολεμιδιών.
Τοποθεσία
Στα ανατολικά συνορεύει με το Ζακάκι και τον Άγιο Σπυρίδωνα, στα βόρεια με τον Απόστολο Βαρνάβα και την Ανθούπολη, στα δυτικά με τον Ύψωνα, στα νοτιοδυτικά με το Τραχώνι και στα νότια με τα Τσιφκλικούδια.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Αρχαγγέλου Μιχαήλ παρουσιάσε αύξηση στην τελευταία απογραφή. Ο πίνακας που ακολουθεί παρουσιάζει τον πληθυσμό του Αρχαγγέλου Μιχαήλ όπως καταγράφηκε στις απογραφές πληθυσμού που έγιναν στην Κύπρο.
Ναός Αρχαγγέλου Μιχαήλ
Ο ιερός ναός της συνοικίας είναι αφιερωμένος στον Αρχάγγελο Μιχαήλ. Ξεκίνησε να ανεγείρεται το 1998 και ολοκληρώθηκε το 2003.
Παραπομπές
Κατηγορία:Συνοικίες Δήμου Κάτω Πολεμιδιών
Μύθος της δημιουργίας
Με τον όρο μύθος της δημιουργίας ή κοσμογονικός μύθος εννοείται μία υπερφυσική μυθολογική ή θρησκευτική αφήγηση που περιγράφει την προέλευση τις ανθρωπότητας, της γης, της ζωής και του σύμπαντος (κοσμογονία) συχνά ως συνειδητή πράξη μίας ή περισσοτέρων θεοτήτων δημιουργών.
Πολλοί μύθοι για την δημιουργία μοιράζονται σαφώς παρόμοια θέματα. Κοινό μοτίβο είναι ο διαχωρισμός αντικειμένων του κόσμου από ένα αρχέγονο χάος, ο χωρισμός μητρικής και πατρικής θεότητας, η εμφάνιση της γης από άναρχο και άπειρο ωκεανό, ή η εκ του μηδενός δημιουργία.
Παραπομπές
Κατηγορία:Θρησκεία Κατηγορία:Μυθολογία Κατηγορία:Κοσμολογία Κατηγορία:Συγκριτική μυθολογία Κατηγορία:Αθεϊσμός
fa:آفرینش
Γιάννης Φλωρινιώτης
Την περίοδο 1970-1971 επισκέφθηκε για πρώτη φορά την Αθήνα. Δούλεψε σε διάφορα κέντρα, όπου τραγουδούσε και χόρευε, ντυμένος εκκεντρικά. Όπου εμφανιζόταν έκανε μεγάλη επιτυχία, αλλά δεχόταν και σκληρή κριτική.
Στη δισκογραφία έκανε την πρώτη του εμφάνιση με τον δίσκο «Τώρα Θέλω Τώρα», που αμέσως έγινε χρυσός.
Ήταν νυμφευμένος με τη Μάχη Φλωρινιώτη, με την οποία απέκτησαν τρία παιδιά: τον Σάββα, την Άννα και τον Νίκο.
Απεβίωσε από πνευμονικό οίδημα στις 6 Ιουνίου 2023, έπειτα από νοσηλεία μίας εβδομάδας στο Νοσοκομείο Σωτηρία.
Παραπομπές
Φλωρινιωτης
Χλωρίδα
Χλωρίδα είναι ο γενικός όρος που χαρακτηρίζει το σύνολο των φυτών τα οποία φύονται στη γη, σε αντίθεση προς τον όρο «πανίδα», που αναφέρεται στο σύνολο των ζώων.
Ο όρος μικροχλωρίδα (microflora), χαρακτηρίζει είτε τη χλωρίδα ενός μικροβιότοπου, είτε οποιοδήποτε μικροσκοπικό φυτό που δεν είναι ορατό με γυμνό οφθαλμό.
Εξωτερικοί σύνδεσμοι
Κατηγορία:Βιογεωγραφία Κατηγορία:Ενδιαίτημα Κατηγορία:Βοτανολογική ονοματολογία
Νυχτερινό σε Ντο δίεση ελάσσονα, Op. posth. (Σοπέν)
Το Νυχτερινό σε Ντο δίεση ελάσσονα, Op. posth., Lento con gran espressione, P 1, No. 16, KKIVa/16, είναι ένα νυχτερινό του Φρεντερίκ Σοπέν, που γράφτηκε το 1830 και δημοσιεύτηκε πρώτη φορά το 1870. Το έργο αυτό είναι αφιερωμένο στη Λουντβίκα Σοπέν, τη μεγαλύτερη αδελφή του, έχοντας γράψει: «Στην αδελφή μου, σαν άσκηση, πριν ξεκινήσω το δεύτερο κονσέρτο μου». Κυκλοφόρησε πρώτη φορά, 27 χρόνια μετά τον θάνατο του συνθέτη, και η παραπάνω συμπληρωματική ονομασία, του δόθηκε λόγω του τέμπο του, ενώ κάποιες φορές ονομάζεται και Reminiscence.
Αξιοσημείωτη είναι μία ιστορία που το αφορά κι έγινε την περίοδο του Δευτέρου Παγκοσμίου Πολέμου, όταν η Νατάλια Καρπ, επιζών του Ολοκαυτώματος, το έπαιξε στον διοικητή του στρατοπέδου, Άμον Γκετ, κι εκείνος εντυπωσιασμένος, της χάρισε τη ζωή. Το έργο, επίσης, ακούγεται και στην ταινία του Ρομάν Πολάνσκι, Ο Πιανίστας (2002).
Εξωτερικοί σύνδεσμοι
*μετα Κατηγορία:Συνθέσεις σε Ντο δίεση ελάσσονα Κατηγορία:Συνθέσεις του 1830 Κατηγορία:Μουσική αφιερωμένη σε φίλους ή συγγενείς
Ζυθοποιία Μακεδονίας Θράκης
Ιστορία
Η εταιρεία ιδρύθηκε το 1996 από τον Δημήτρη Πολιτόπουλο ο οποίος γεννήθηκε στην Αθήνα και είναι απόφοιτος του Siebel Institute of Technology του Σικάγο. Επέστρεψε το 1996 στην Ελλάδα και επέλεξε τη Βιομηχανική Περιοχή της Κομοτηνής λόγω των βασικών υποδομών, της καλής ποιότητας νερού, της καλύτερης οργάνωσης και των επενδυτικών κινήτρων της περιοχής. Εκεί αποφάσισε να ιδρύσει το εργοστάσιο ζυθοποιίας.
Μετά από διάφορες δυσκολίες σχετικά με το αίτημα υπαγωγής στον αναπτυξιακό νόμο, ο Πολιτόπουλος κατάφερε το φθινόπωρο του 1997 να αποπερατώσει το καινούργιο εργοστάσιο, και στις 13 Φεβρουαρίου 1998 να θέσει σε κυκλοφορία την μπύρα Βεργίνα.
Συμβολαιακή γεωργία
Το 2006 πρώτη η Ζυθοποιία Μακεδονίας Θράκης καθιέρωσε την έννοια της συμβολαιακής γεωργίας στην Ελλάδα σε περιοχές της Μακεδονίας και της Θράκης. Σύμφωνα με αυτή συνάπτεται ένα συμβόλαιο μεταξύ της Ζυθοποιίας και των αγροτών. Η εταιρία παρέχει το σπόρο και ανάλογη φυτοπροστασία κι οι παραγωγοί υποχρεούνται να τηρούν συγκεκριμένα ποιοτικά πρότυπα καλλιέργειας σύμφωνα με τις πιστοποιήσεις της Ζυθοποιίας. Έτσι, οι παραγωγοί εξασφαλίζουν εκ των προτέρων την τιμή πώλησης και την πλήρη απορρόφηση του προϊόντος τους κι η εταιρία τον έλεγχο της παραγωγής και την ποιότητα της πρώτης ύλης. Τα συμβολαιακά στρέμματα ξεπέρασαν τις 35.000 το 2019.
Βυνοποιείο
Το 2014 η Ζυθοποιία έθεσε σε λειτουργία το ιδιόκτηκο βυνοποιείο της, αξίας €5 εκατομμυρίων. Χάρη στο πρόγραμμα συμβολαιακής γεωργίας που προηγήθηκε η εταιρεία κατάφερε να ικανοποιήσει πλήρως τις ανάγκες της σε πρώτη ύλη(κριθάρι) κι έτσι να μπορεί να παράγει τη δική της βύνη, χωρίς να χρειάζεται να εισάγει, και παράλληλα να εξυπηρετεί ελληνικά ζυθοποιεία όπως την «Ελληνική Ζυθοποιία Αταλάντης». Βυνοποίηση είναι η διαδικασία μετατροπής του κριθαριού σε βύνη, τη βασική πρώτη ύλη για την παραγωγή ζύθου. Συνοπτικά το κριθάρι διαβρέχεται, ύστερα από δύο ημέρες βλασταίνει, αποξηραίνεται και γίνεται μια διαλογή. Το 2017 το βυνοποιείο επεκτάθηκε για την αύξηση της παραγωγής. Η «Βύνη Θράκης» αποτελεί το εμπορικό σήμα του προϊόντος που παράγεται, περιλαμβάνει διάφορους τύπους κι εκτός από την διανομή στην εγχώρια αγορά εξάγεται σε Τουρκία, Βουλγαρία και Κύπρο.
Για λόγους προστασίας του περιβάλλοντος, το εργοστάσιο χρησιμοποιεί σύγχρονη τεχνολογία, όπως την μονάδα ανακύκλωσης νερού ψύξης η οποία εξοικονομεί ετησίως 20.000 κυβικά μέτρα πόσιμου νερού, τα οποία αντιστοιχούν στη μέση ετήσια κατανάλωση ενός οικισμού 300 κατοίκων.
Σήμερα η Ζυθοποιία Μακεδονίας Θράκης απασχολεί περισσότερους από 100 εργαζόμενους στις εγκαταστάσεις της που βρίσκονται στην Κομοτηνή, τη Θεσσαλονίκη και την Αθήνα.
Το 2020 η εταιρεία προχώρησε στην κυκλοφορία ενός καινούργιου προϊόντος μπύρας, της ΒΕΡΓΙΝΑ Alcohol Free, με σχεδόν μηδαμινό αλκοόλ, και τη δημιουργία μιας νέας εταιρικής ταυτότητας με τη διαμόρφωση καινούργιου λογότυπου και νέων συσκευασιών για τα προϊόντα της.
Προϊόντα
Τα προϊόντα της Βεργίνα εξάγονται στις ΗΠΑ, στην Αγγλία, Αυστραλία, Ισπανία, Ιταλία, Πολωνία, Ιαπωνία, Ολλανδία, Γερμανία, Αλβανία, Βουλγαρία και άλλες χώρες.
Επίσης παράγει τα προϊόντα μπύρας με τις επωνυμίες Stadelbräu, Edelsteiner, Hillas και Prost.
Παραπομπές
Μακεδονίας Θράκης Κατηγορία:Ελληνικά εμπορικά σήματα Κατηγορία:Εταιρείες ιδρυθείσες το 1996
Μοναρχική εξέγερση της 13ης Βαντεμιαίρ έτους Δ'
Η Μοναρχική εξέγερση της 13ης Βαντεμιαίρ έτους Δ'  (Γαλλικά: Insurrection royaliste du 13 vendémiaire an IV) ή 13 Βαντεμιαίρ, σύμφωνα με το Γαλλικό δημοκρατικό ημερολόγιο, ήταν μια εξέγερση μοναρχικών στο Παρίσι στις 5 Οκτωβρίου 1795, κατά τη διάρκεια της Θερμιδοριανής αντίδρασης την περίοδο της Γαλλικής επανάστασης. Η εξέγερση κατεστάλη από τα γαλλικά επαναστατικά στρατεύματα.
Αυτή η μάχη συνέβαλε στη δημιουργία μιας νέας μορφής κυβέρνησης, το Διευθυντήριο, και επίσης ήταν ένας σημαντικός παράγοντας στην ταχεία άνοδο της σταδιοδρομίας του στρατηγού Ναπολέοντα Βοναπάρτη.
Αιτίες
αριστερά|μικρογραφία|Ο Βενσάν-Μαρί ντε Βωμπλάν, ένας από τους μοναρχικούς ηγέτες της εξέγερσης Το νέο Σύνταγμα που ψήφισε η Συμβατική το 1795, για να προλάβει μια πιθανή αύξηση των μοναρχικών, προέβλεπε με διάταγμα της 22ας Αυγούστου 1795 ότι τα δύο τρίτα των 750 αντιπροσώπων της νέας Συνέλευσης έπρεπε να επιλεγούν από τους αντιπροσώπους της Συμβατικής.
Αντιμέτωποι με το διάταγμα των «δύο τρίτων», που στόχευε στη διατήρηση της δημοκρατικής πλειοψηφίας στα Συμβούλια, εκείνοι από τους μοναρχικούς που, όπως ο Βενσάν-Μαρί ντε Βωμπλάν ή ο Αντουάν ντε Κενσί, ήλπιζαν να αποκαταστήσουν τη μοναρχία με νόμιμα μέσα, μετά την αποτυχημένη αποβίβαση των εμιγκρέ στο Κιμπερόν, οι ελπίδες τους χάθηκαν. Διατηρώντας επιρροή σε διάφορους παρισινούς τομείς, κυρίως τον τομέα Λεπελετιέ, κάλεσαν σε εξέγερση προκειμένου να αναγκασθεί η Θερμοδορική Συμβατική να ανακαλέσει τα διατάγματα πριν από τις εκλογές, οι οποίες είχαν προγραμματιστεί για τις 12 Οκτωβρίου.
Προετοιμασίες
Στις 2 Οκτωβρίου, ο τομέας Λεπελετιέ κάλεσε σε εξέγερση. Το απόγευμα στις 3 Οκτωβρίου, επτά τομείς κήρυξαν εξέγερση. Στις 4 Οκτωβρίου, η Συμβατική, που ενημερώθηκε για τις προετοιμασίες των μοναρχικών, ανακάλεσε τα διατάγματα τα σχετικά με τον αφοπλισμό των «τρομοκρατών». Την επόμενη μέρα, συγκρότησε μια επιτροπή άμυνας με επικεφαλής τον Πωλ Μπαράς που ανέλαβε τη διοίκηση των στρατευμάτων στο Παρίσι και επανέφερε πέντε δημοκράτες στρατηγούς, μεταξύ των οποίων ο Ναπολέων Βοναπάρτης και ο Γκιγιώμ Μπρυν. Στην πραγματικότητα, τις επιχειρήσεις διεύθυνε ο Βοναπάρτης, ο οποίος διέταξε τον Ζοακίμ Μυρά να καταλάβει τα σαράντα κανόνια των τομέων που ήταν συγκεντρωμένα στο στρατόπεδο του Σαμπλόν. Αυτά τα κανόνια τοποθετήθηκαν στα άκρα όλων των δρόμων που οδηγούσαν στη Συντακτική.
Εξέγερση και καταστολή
μικρογραφία|270x270εσ|Η επίθεση στα σκαλοπάτια της της εκκλησίας Σαιν-Ροκ Ο στρατηγός Λουί Τεβενέ ανέλαβε τα τμήματα της Εθνοφρουράς που ήρθαν να ενισχύσουν τα βασιλικά τμήματα. Προσπάθησαν να βαδίσουν προς το παλάτι του Κεραμεικού, έδρα της Συντακτικής, αλλά απωθήθηκαν. Όμως, στις 3 το απόγευμα, η Συμβατική είχε περικυκλωθεί. Οι αντεπαναστάτες, περίπου 25.000 άνδρες, προσπάθησαν να προσεταιρισθούν τους στρατιώτες που υπερασπίζονταν τη Συμβατική. Ο Μπαράς έδωσε εντολή και ο Ναπολέων διέταξε τους πυροβολητές να ανοίξουν πυρ. Οι κανονιοβολισμοί διήρκεσαν τρία τέταρτα της ώρας, προκαλώντας περίπου 300 νεκρούς μεταξύ των εξεγερμένων στα σκαλιά της εκκλησίας Σαιν-Ροκ. Στις 10 το βράδυ όλα είχαν τελειώσει.
Η καταστολή που επακολούθησε ήταν σχετικά ήπια. Η στρατιωτική επιτροπή εξέδωσε 64 θανατικές καταδίκες, από τις οποίες εκτελέστηκαν δύο. Όμως, η 13 Βαντεμιαίρ επισφράγισε τη ρήξη ανάμεσα στους συνταγματικούς μοναρχικούς και τον πυρήνα των Θερμιδοριανών.
Στη νίκη της Συντακτικής και της Δημοκρατίας ήταν καθοριστική η παρέμβαση του στρατού, και κυρίως του στρατηγού Βοναπάρτη, που αυτή η μάχη τον έκανε πολύ δημοφιλή και αναδείχθηκε σε εθνικό ήρωα. Μετά τα γεγονότα, προήχθη σε αρχιστράτηγο του στρατού Εσωτερικού.
Μέχρι την αποκατάσταση της πρόσοψης της στις αρχές της δεκαετίας του 2000, η ​​εκκλησία του Σαιν-Ροκ στο Παρίσι διατηρούσε ίχνη της μάχης της 5ης Οκτωβρίου 1795.
Παραπομπές
Κατηγορία:Γαλλική Επανάσταση Κατηγορία:Ιστορία της Γαλλίας
Η κάθοδος των εννιά
Το 1984 μεταφέρθηκε τον κινηματογράφο με τον τίτλο Η κάθοδος των εννέα, από τον σκηνοθέτη Χρήστο Σιοπαχά. Η ταινία συμμετείχε στο 25o Φεστιβάλ Κινηματογράφου Θεσσαλονίκης και τιμήθηκε με τα βραβεία μουσικής, πρωτοεμφανιζόμενου σκηνοθέτη και β' ανδρικού ρόλου,. Επίσης, βραβεύτηκε με Χρυσή Σφαίρα σκηνοθεσίας στο Διεθνές Φεστιβάλ Κινηματογράφου της Μόσχας.
Παραπομπές
Κατηγορία:Μυθιστορήματα του Θανάση Βαλτινού Κ
Αλεξάντρ Οπάριν
Ο Αλεξάντρ Ιβάνοβιτς Οπάριν (ρώσ.: Алекса́ндр Ива́нович Опарин, Ούγκλιτς 2 Μαρτίου 1894 – Μόσχα 21 Απριλίου 1980) ήταν Σοβιετικός βιοχημικός, γνωστός για τη συνεισφορά του στη θεωρία της προέλευσης της ζωής και για το βιβλίο του Η προέλευση της ζωής. Μελέτησε ακόμα τη βιοχημεία των υλικών διεργασιών των φυτών και τις ενζυμικές αντιδράσεις στα φυτικά κύτταρα. Απέδειξε ότι πολλές από τις διεργασίες παραγωγής τροφής βασίζονται στη βιοκατάλυση και ανέπτυξε τις βάσεις για τη βιομηχανική βιοχημεία στη Σοβιετική Ένωση.
Βιογραφία
Ο Οπάριν πήρε πτυχίο από το Κρατικό Πανεπιστήμιο της Μόσχας το 1917 και το 1927 έγινε καθηγητής βιοχημείας. Το 1924 διατύπωσε μια θεωρία για τη ζωή στη Γη, με βάση την οποία η ζωή αναπτύχθηκε σταδιακά μέσω χημικής εξέλιξης οργανικών μορίων σε μία αρχέγονη σούπα. Το 1935 μαζί με τον Ακαδημαϊκό Αλεξέι Μπαχ ίδρυσαν το Ινστιτούτο Βιοχημείας της Σοβιετικής Ακαδημίας Επιστημών. Το 1939 έγινε αντεπιστέλλον μέλος της Ακαδημίας Επιστημών της ΕΣΣΔ, ενώ το 1946 πλήρες μέλος. Τη δεκαετία του 1940 και το 1950 υποστήριξε τις ψευδοεπιστημονικές θεωρίες του Τροφίμ Λίσενκο και της Όλγας Λεπεσίνσκαγια. Το 1970 εξελέγη πρόεδρος της «Διεθνούς Εταιρείας για τη Μελέτη της Προέλευσης της Ζωής». Πέθανε σε ηλικία 86 ετών και τάφηκε στο Κοιμητήριο Νοβοντέβιτσι.
Ο Οπάριν έγινε Ήρωας της Σοσιαλιστικής Εργασίας το 1969, έλαβε το Βραβείο Λένιν το 1974 και τιμήθηκε με το Χρυσό Μετάλλιο Λομονόσοφ το 1979 για «εξαιρετικά επιτεύγματα στη βιοχημεία». Του δόθηκε ακόμα 5 φορές το Παράσημο Λένιν.
Η θεωρία του για την προέλευση της ζωής
Παρόλο που ξεκίνησε τη μελέτη του από τις διάφορες ήδη υπάρχουσες θεωρίες πανσπερμίας, το κύριο ενδιαφέρον του ήταν πως είχε προκύψει η ζωή αρχικά. Από το 1922 είχε θέσει τις ακόλουθες αρχές:
Παραπομπές
Κατηγορία:Σοβιετικοί βιολόγοι Κατηγορία:Ρώσοι βιολόγοι Κατηγορία:Σοβιετικοί χημικοί Κατηγορία:Ρώσοι χημικοί Κατηγορία:Βιοχημικοί Κατηγορία:Μέλη της Σοβιετικής Ακαδημίας Επιστημών Κατηγορία:Προέλευση της ζωής Κατηγορία:Νικητές βραβείου Λένιν
Παγκύπρια Συντεχνιακή Επιτροπή
Η Παγκύπρια Συντεχνιακή Επιτροπή (ΠΣΕ) ήταν συντονιστικός φορέας συντεχνιών στην Κύπρο. Ιδρύθηκε τον Νοέμβριο του 1941. Την εποχή εκείνη υπήρχαν 68 συντεχνίες με 3854 μέλη. Οι συνθήκες εργασίας ήταν σκληρές και το βιοτικό επίπεδο της εργατικής τάξης ήταν πολύ χαμηλό. Η ΠΣΕ αποτέλεσε το πρώτο παγκύπριο συντονιστικό σώμα.
Λίγο μετά την ίδρυση της υπήρξε διάσπαση για πολιτικούς και ιδεολογικούς λόγους. Το 1943 και το 1944 ιδρύθηκαν στη Λεμεσό και σε άλλες πόλεις οι Νέες Συντεχνίες, οι οποίες οδήγησαν στην ίδρυση της Συνομοσπονδίας Εργατών Κύπρου (ΣΕΚ). Επιπρόσθετα, ιδρύθηκε η Τουρκοκυπριακή Συντεχνιακή Ομοσπονδία.
Λόγω των αγώνων της (για οκτάωρο, μισθοδοσία, τιμάριθμο) κηρύχθηκε παράνομη από τους Άγγλους το 1946. Διαλύθηκε και 18 ηγετικά στελέχη της καταδικάστηκαν σε φυλάκιση.
Την ΠΣΕ διαδέχθηκε η ΠΕΟ.
Χρώση κατά Γκραμ
Χρώση κατά Γκραμ (Gram stain) ονομάζεται μια απλή μέθοδος η οποία κατατάσσει τα είδη των βακτηρίων σε δύο μεγάλες ομάδες, τα «θετικά κατά Γκραμ» και τα «αρνητικά κατά Γκραμ». Στην πρώτη περίπτωση τα βακτήρια διατηρούν το μπλε-ιώδες χρώμα της πρώτης χρωστικής, ενώ στη δεύτερη λαμβάνουν ερυθρό χρώμα οφειλόμενο στη δεύτερη χρωστική. Η διαφορά αυτή οφείλεται στη χημική σύσταση του κυτταρικού τοιχώματος των βακτηρίων και ιδιαίτερα στην ύπαρξη ή μη πεπτιδογλυκάνης. Η μέθοδος οφείλει το όνομά της στον Δανό ερευνητή βακτηριολόγο Χανς Κρίστιαν Γιόαχιμ Γκραμ (Hans Christian Joachim Gram, 1853 - 1938), ο οποίος την επινόησε.
Ιστορικό
Κατά τον 19ο αιώνα, ο Γερμανός παθολόγος Καρλ Φριντλέντερ (Carl Friedländer), ο οποίος εργαζόταν στο νεκροτομείο του νοσοκομείου του Βερολίνου προσπαθούσε να εντοπίσει τα αίτια της πνευμονίας. Το 1882 και το 1883 εξέδωσε δύο μελέτες, στις οποίες περιέγραφε την ιστολογική εικόνα των μικροοργανισμών όπως παρατηρούνταν στα ινώδη εκκρίματα μολυσμένων πνευμόνων ασθενών που είχαν αποβιώσει από λοβώδη πνευμονία και απομόνωσε τους μικροοργανισμούς που αποκάλεσε τότε «μικρόκοκκους». Η βακτηριολογική έρευνα στην πραγματικότητα έγινε από ένα μαθητή του Ρόμπερτ Κοχ ονόματι Φρομπένιους (Frobenius). Στις μελέτες αυτές ο Φριντλέντερ έδωσε ιδιαίτερη έμφαση στην παρουσία μιας κάψας (έλυτρο), η οποία περιέκλειε τους παρατηρούμενους μικροοργανισμούς. Σήμερα δεν υπάρχει αμφιβολία ότι ο Φριντλέντερ στις μελέτες του περιέγραψε τον πνευμονιόκοκκο (Streptococcus pneumoniae). Τα άρθρα του Φριντλέντερ και ιδιαίτερα η έμφασή τους στην παρουσία κάψας, προκάλεσαν το έντονο ενδιαφέρον του Άλμπερτ Φρένκελ (Albert Fraenkel, 1864–1938) καθηγητή στο Πανεπιστήμιο της Χαϊδελβέργης, ο οποίος είχε επίσης απομονώσει μικροοργανισμό από ασθενείς με λοβοπνευμονία, αλλά ήταν τελείως διαφορετικός από αυτόν που περιέγραφε ο Φριντλέντερ. Στη σχετική μελέτη που δημοσίευσε είναι σήμερα φανερό ότι περιέγραψε την Κλεμπσιέλλα (Klebsiella pneumoniae).
Ένα από τα μεγαλύτερα προβλήματα που αντιμετώπισαν και οι δύο ερευνητές, ήταν η δυνατότητα να παρατηρήσουν τους μικροοργανισμούς σε πτύελα με πύον που αποβάλλονταν από τους μολυσμένους πνεύμονες και σε τομές ιστών. Αιτία ήταν η παρουσία ινιδίνης (fibrin) αλλά οι ίδιοι οι πυρήνες των μικροοργανισμών, που αντιδρούσαν με τις χρωστικές που χρησιμοποιούνταν εκείνη την εποχή για τη χρώση ιστολογικών παρασκευασμάτων. Έτσι ήταν σχεδόν αδύνατη η παρατήρηση βακτηρίων που βρίσκονταν ανάμεσα στα κύτταρα των ιστών. Στο σημείο αυτό παρενέβη ο Γκραμ, συνεργάτης τότε του Φριντλέντερ, ο οποίος είχε αναπτύξει μια μέθοδο χρώσης των βακτηρίων. Τη μέθοδο αυτή ανέφερε ο Φριντλέντερ στις μελέτες του, αλλά το 1884 ο Γκραμ εξέδωσε ο ίδιος μια μελέτη, στην οποία περιέγραφε με λεπτομέρειες τη μέθοδο χρώσης και τα αποτελέσματά της.
Η τεχνική
Η αρχική τεχνική που δημοσιεύτηκε το 1884 από τον Γκραμ, βελτιώθηκε το 1921 από τον Χάκερ (Hucker), παρέχοντας μεγαλύτερη σταθερότητα στη χρώση και καλύτερα αποτελέσματα στην ασφαλή διάκριση.
Η βάση της τεχνικής είναι το κρυσταλλικό ιώδες (crystal violet) ή ιώδες της γεντιανής (gentian violet), κατά IUPAC ονομασία χλωριούχος εξαμεθυλοπαραροσανιλίνη (hexamethyl pararosaniline chloride). Σε ορισμένες περιπτώσεις μπορεί να αντικαθίσταται από κυανούν του μεθυλενίου, το οποίο παρέχει εξ ίσου αποτελεσματική χρώση. Η τεχνική αυτή στηρίζεται στην ικανότητα του κυτταρικού τοιχώματος των βακτηρίων να συγκρατούν το κρυσταλλικό ιώδες κατά την επεξεργασία με διαλύτες. Τα κατά Γκραμ θετικά βακτήρια έχουν τοίχωμα υψηλής περιεκτικότητας σε πεπτιδογλυκάνη και χαμηλότερης σε λιπίδια. Το κυτταρικό τοίχωμα χρώννυται με την επίδραση του κρυσταλλικού ιώδους. Στη συνέχεια προστίθεται ιώδιο ως στερεωτικό, το οποίο σχηματίζει σύμπλοκο με το κρυσταλλικό ιώδες, με αποτέλεσμα τη στερέωση της χρώσης. Στη συνέχεια στο παρασκεύασμα προστίθεται ένας διαλύτης, αιθυλική αλκοόλη, ακετόνη ή μίγμα και των δύο. Ο διαλύτης απομακρύνει τη στιβάδα των λιπιδίων από τα κατά Γκραμ αρνητικά βακτήρια, πράγμα που διευκολύνει τη διάχυση της αρχικής χρώσης στο περιβάλλον. Αντίθετα, ο διαλύτης αφυδατώνει το κυτταρικό τοίχωμα των κατά Γκραμ θετικών βακτηρίων, σφραγίζοντας και τους πόρους του καθώς αυτό συρρικνώνεται, εμποδίζοντας έτσι τη διάχυση της χρωστικής, οπότε τα βακτήρια παραμένουν κεχρωσμένα.
Σημαντικό σημείο στην επιτυχία της διαδικασίας είναι ο χρόνος που αφήνεται να επιδράσει ο διαλύτης: Αν είναι ιδιαίτερα παρατεταμένος, ο διαλύτης μπορεί να απομακρύνει τη χρωστική τόσο από τα κατά Γκραμ αρνητικά όσο και από τα κατά Γκραμ θετικά βακτήρια. Μερικά θετικά κατά Γκραμ βακτήρια είναι πιθανό να χάσουν σχετικά εύκολα τη χρώση τους και στο παρασκεύασμα τελικά να εμφανίζεται μια μίξη θετικών και αρνητικών βακτηρίων. Αυτού του τύπου τα βακτήρια χαρακτηρίζονται ως «κατά Γκραμ μεταβλητά».
Τέλος, στο παρασκεύασμα προστίθεται νέα χρωστική, συνήθως φουξίνη (fuchsine) ώστε να χρωματιστούν τα (αποχρωματισμένα) αρνητικά κατά Γκραμ βακτήρια και να είναι δυνατή η παρατήρησή τους.
Χρησιμότητα
Η τεχνική χρώσης κατά Γκραμ χρησιμοποιείται κύρια για το διαχωρισμό των επιμέρους ειδών των βακτηρίων σε δύο κατηγορίες (θετικά και αρνητικά). Η μέθοδος δεν έχει χρησιμότητα στα Αρχαία (παλαιότερα αρχαιοβακτήρια) καθώς η τεχνική δίνει ποικίλα αποτελέσματα, ανάλογα με τις φυλογενετικές τους ομάδες.
Η μέθοδος δεν είναι αλάνθαστη για τη διάγνωση και την ταυτοποίηση μικροοργανισμών, για τις οποίες έχουν αναπτυχθεί νεότερες τεχνικές, βασιζόμενες κυρίως στη μοριακή Βιολογία, οι οποίες είναι πολύ πιο αποτελεσματικές. Η ταξινόμηση των βακτηρίων που έχει γίνει με βάση τη χρώση κατά Γκραμ παραμένει σε χρήση, παρά το γεγονός ότι υπάρχουν τα κατά Γκραμ μεταβλητά βακτήρια αλλά και ορισμένα, όπως τα βακτήρια του γένους Mycobacterium, στο οποίο περιλαμβάνονται τα Mycobacterium tuberculosis (προκαλεί τη φυματίωση) και το Mycobacterium leprae (προκαλεί τη νόσο του Χάνσεν [κοινώς, λέπρα]). Το κυτταρικό τοίχωμα αυτών των βακτηρίων εμφανίζει σημαντικές διαφοροποιήσεις (αν και περιέχει μεγάλες ποσότητες πεπτιδογλυκάνης), εμπεριέχοντας ένα κηρώδες υλικό, το οποίο εμποδίζει τη χρώση τους και έτσι τα βακτήρια παραμένουν αόρατα.
Κατά Γκραμ θετικά
Κύρια ομάδα κατά Γκραμ θετικών βακτηρίων είναι τα βακτήρια της συνομοταξίας Firmicutes, που περιλαμβάνει γένη όπως ο βάκιλλος, ο Σταφυλόκοκκος, ο Στρεπτόκκοκος, ο Εντερόκκοκος, η Listeria και τα Κλωστρίδια (Clostridium).
Κατά Γκραμ αρνητικά
Η μεγαλύτερη ομάδα των κατά Γκραμ αρνητικών βακτηρίων περιλαμβάνει τα πρωτεοβακτήρια. Αρνητικά εμφανίζονται επίσης τα κυανοβακτήρια, οι σπειροχαίτες και τα πρασινοβακτήρια. Υπάρχουν ακόμη αρκετοί κόκκοι και βάκιλλοι που σχετίζονται κυρίως με ενδονοσοκομειακές λοιμώξεις, που εμφανίζονται κατά Γκραμ αρνητικοί.
Παραπομπές
Κατηγορία:Μικροβιολογία Κατηγορία:Βακτηριολογία
Οίδημα
Οίδημα είναι η περίσσεια υγρού σε έναν οποιονδήποτε ιστό του ανθρώπινου σώματος είτε ενδοκυττάρια είτε εξωκυττάρια.
Ενδοκυττάριο οίδημα
Είναι το οίδημα που έχει να κάνει με την συλλογή υγρού στον ενδοκυττάριο χώρο. Αυτό προκαλείται με 3 μηχανισμούς:
Εξωκυττάριο Οίδημα
Είναι το οίδημα που έχει να κάνει με τη συλλογή υγρού στα μεσοκυττάρια διαστήματα. Αυτό προκαλείται με 2 μηχανισμούς:
Πνευμονικό οίδημα
Είναι η κατάσταση που συνοδεύεται από την παρουσία υγρού στον εξωκυττάριο χώρο των πνευμόνων. Αυτή η κατάσταση που είναι ιδιαίτερα επικίνδυνη για την ζωή, προκαλείται κυρίως σε αριστερή καρδιακή ανεπάρκεια, λόγω αδυναμίας της αριστερής πλευράς της καρδιάς να επαναφέρει το αίμα από τις πνευμονικές φλέβες στην καρδιά. Έτσι αυξάνεται η πνευμονική τριχοειδική πίεση και προκαλεί οίδημα
Εγκεφαλικό οίδημα
Είναι η κατάσταση που συνοδεύεται από αύξηση του ύδατος στον εγκέφαλο. Αυτό μπορεί να προκληθεί από την διαταραχή διάφορων μηχανισμών, όπως αγγειακών (αγγειογενές οίδημα), καταστάσεις ισχαιμίας και υποξίας (κυτταροτοξικό), ενδοκρινολογικές καταστάσεις, κακώσεις (διάχυτο), καταστάσεις υδροκέφαλου (διάμεσο οίδημα) και καταστάσεις δηλητηρίασης από το νερό.
Βιβλιογραφία
Κατηγορία:Συμπτώματα Κατηγορία:Αιτίες θανάτου
Στάδιο Μεστάγια
Ιστορία
Το γήπεδο εγκαινιάστηκε με έναν φιλικό αγώνα μεταξύ της Βαλένθια και της Λεβάντε. Το Μεστάγια αντικατέστησε το Αλγκιρός, το προηγούμενο γήπεδο της Βαλένθια. Κατά τον Ισπανικό Εμφύλιο, το Μεστάγια χρησιμοποιήθηκε ως αποθήκη. Μόνο η δομή θα μείνει ίδια, αφού μία εξέδρα καταστράφηκε, ενώ οι άλλες είχαν σοβαρές ζημιές. Μετά τον πόλεμο, το στάδιο επιδιορθώθηκε. Το γήπεδο έχει φιλοξενήσει τον τελικό του Κυπέλλου Ισπανίας 7 φορές.
Κατηγορία:Στάδια ποδοσφαίρου στην Ισπανία Κατηγορία:Βαλένθια Κατηγορία:Βαλένθια ΚΦ Κατηγορία:Κτίρια και κατασκευές στην Κοινότητα της Βαλένθια Κατηγορία:Αθλητικές εγκαταστάσεις Θερινών Ολυμπιακών Αγώνων 1992 Κατηγορία:Στάδια Παγκοσμίου Κυπέλλου Ποδοσφαίρου 1982
Κάρπι ΦΚ 1909
Η Κάρπι ΦΚ 1909 (Carpi Football Club 1909) είναι ιταλική ποδοσφαιρική ομάδα από την πόλη Κάρπι της επαρχίας της Μόντενα. Ιδρύθηκε το 1909. Έδρα της ομάδας είναι το Στάδιο Αλμπέρτο Μπράλια στην Μόντενα, χωρητικότητας 21,151 θεατών. Συμμετέχει στην Σέριε Β. Χρώματα της ομάδας είναι το λευκό και το κόκκινο.
Τίτλοι
Σέριε Β (1): 2014–15
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1909 Κατηγορία:Ποδοσφαιρικές ομάδες Ιταλίας
ΚΕ Μεντιτεράνι
Η ΚΕ Μεντιτεράνι (ισπανικά: Club Esportiu Mediterrani, CE Mediterrani) είναι ισπανικός σύλλογος με έδρα τη Βαρκελώνη. Ιδρύθηκε το 1931 και διατηρεί τμήματα ανταγωνιστικής κολύμβησης, υδατοσφαίρισης ανδρών και γυναικών, κολύμβησης με πτερύγια (Natació amb aletes), τριάθλου, στίβου και τοιχοσφαίρισης.
Ο σύλλογος είναι περισσότερο γνωστός για το τμήμα υδατοσφαίρισης των γυναικών που έχει κατακτήσει 11 Πρωταθλήματα Ισπανίας, 5 Κύπελλα και 1 Κύπελλο Καταλονίας. Το ανδρικό τμήμα έχει κερδίσει 1 Κύπελλο Ισπανίας το 1993.
Εξωτερικοί σύνδεσμοι
Μεντιτεράνι Μεντιτεράνι Μεντιτεράνι
Αναστολέας διάβρωσης
Αναστολείς διάβρωσης είναι χημικές ενώσεις, που όταν προστίθενται σε ένα υγρό ή αέριο μειώνουν τον ρυθμό διάβρωσης που αυτό προκαλεί στο υλικό του δοχείου ή του αγωγού που το περιέχει ή το διακινεί αντιστοίχως. Υλικά τα οποία υφίστανται διάβρωση είναι τυπικώς τα μέταλλα και τα κράματά τους. Η αποτελεσματικότητα ενός αναστολέα διάβρωσης εξαρτάται κατά κύριο λόγο από την σύσταση του ρευστού στο οποίο προστίθεται, την ποσότητα του νερού που υπάρχει στο ρευστό και τα χαρακτηριστικά ροής του ρευστού. Ένας συνήθης μηχανισμός αναστολής της διάβρωσης των μετάλλων είναι ο σχηματισμός προστατευτικού φιλμ στην επιφάνειά τους, το οποίο δημιουργεί ένα φράγμα στην επαφή του μετάλλου με τις διαβρωτικές ουσίες. Το φαινόμενο καλείται παθητικοποίηση. Οι τεχνικές επιστρώσεων, όπως η επιχρωμίωση, δεν συγκαταλέγονται στους αναστολείς διάβρωσης.
Ο ρόλος των αναστολέων διάβρωσης
Τα χαρακτηριστικά του αναστολέα διάβρωσης εξαρτώνται (1) από το υλικό το οποίο πρέπει να προστατευθεί έναντι διάβρωσης, συνήθως κάποιο μεταλλικό υλικό και (2) από τις διαβρωτικές ουσίες που πρέπει να εξουδετερωθούν. Παραδείγματα διαβρωτικών ουσιών είναι το οξυγόνο, το υδρόθειο και το διοξείδιο του άνθρακα. Το οξυγόνο ανάγεται με την βοήθεια αναγωγικών αναστολέων όπως αμίνες και υδραζίνες:
Στο παραπάνω παράδειγμα η υδραζίνη μετατρέπει το οξυγόνο σε νερό, το οποίο είναι γενικά αβλαβές. Άλλοι αναστολείς διάβρωσης οξυγόνου είναι η εξαμίνη, η φαινυλενεδιαμίνη, η διμεθυλαιθανολαμίνη και τα παράγωγά τους. Αντιοξειδωτικά όπως τα θειώδη και το ασκορβικό οξύ, χρησιμοποιούνται επίσης για αυτόν τον σκοπό. Κάποιοι αναστολείς διάβρωσης σχηματίζουν στην επιφάνεια του μετάλλου φιλμ παθητικοποίησης, μέσω χημικής προσρόφησης. Η Βενζοτριαζόλη είναι ένας από αυτούς τους αναστολείς και χρησιμοποιείται για την προστασία του χαλκού.Οι διθειοφωσφάτες ψευδαργύρου (αγγλ. zinc dithiophosphate) χρησιμοποιούνται για λιπαντικό σκοπό και σχηματίζουν σουλφίδια στην επιφάνεια των μετάλλων. Η καταλληλότητα ενός χημικού μέσου για χρήση ως αναστολέα διάβρωσης εξαρτάται από πολλούς, παράγοντες συμπεριλαμβανομένης και της θερμοκρασίας λειτουργίας του μετάλλου.
Αναφορές
Κατηγορία:Χημικές ενώσεις Κατηγορία:Συντήρηση και αποκατάσταση
Έκτορ Λαβό
Ο Έκτορ Λαβό (Héctor Juan Pérez Martínez, Πόνσε, Πουέρτο Ρίκο, 30 Σεπτεμβρίου 1946 - Μανχάταν, Νέα Υόρκη, 29 Ιουνίου 1993) ήταν Πορτορικανός τραγουδιστής της σάλσα. Γεννήθηκε και μεγάλωσε στη γειτονιά Machuelo Abajo, στην Πόνσε του Πουέρτο Ρίκο. Στα πρώτα χρόνια της ζωής του σπούδασε στο Ελεύθερο Μουσικό σχολείο, γνωστό σήμερα με την ονομασία Instituto de Musica Juan Morel Campos και εμπνεύστηκε από τον Jesus Sanchez αποκτώντας ως εκ τούτου ένα ενδιαφέρον για τη μουσική.
Με τους Fania All Stars
Ο Λαβό τραγούδησε επίσης σε χορωδία τρία τραγούδια από τον δίσκο του Μον Ριβέρα με τον Γουίλι Κολόν "Se Chavó El Vecindario" (1974), και στο τραγούδι "Las Cadenas de Chuíto" στον δίσκο του Χεσούς Σάντσες Εράσο "Música Jíbara para las Navidades" (1978, επανακυκλοφορία το 2000)
Παραπομπές
Κατηγορία:Αμερικανοί τραγουδιστές
1110
Η τρέχουσα σελίδα αφορά το έτος 1110 κατά το Γρηγοριανό ημερολόγιο
Θάνατοι
Κατηγορία:Έτη
Τεχνολογικό Ινστιτούτο Γουότερφορντ
Το Τεχνολογικό Ινστιτούτο Γουότερφορντ (Institiúid Teicneolaíochta Phort Láirge) είναι ένα εκπαιδευτικό ίδρυμα μεγάλης κλίμακας τρίτου επιπέδου που χρηματοδοτείται από το κράτος και βρίσκεται στην πόλη Γουότερφορντ της Ιρλανδίας. Το Ινστιτούτο διαθέτει έξι Σχολές και προσφέρει προγράμματα σε Επιχειρήσεις, Μηχανική, Επιστήμη, Επιστήμες Υγείας, Εκπαίδευση και Ανθρωπιστικές Επιστήμες.
Το ινστιτούτο άνοιξε το 1970 ως Περιφερειακό Τεχνολογικό Κολλέγιο και υιοθέτησε το σημερινό του όνομα στις 7 Μαΐου 1997.
Εξωτερικοί σύνδεσμοι
Κατηγορία:Πανεπιστήμια στη Δημοκρατία της Ιρλανδίας
Σόπρον
Η Σόπρον (Sopron) είναι πόλη στη δυτική Ουγγαρία, στις όχθες της λίμνης Φερτού. Η πόλη έχει 55.000 κατοίκους και είναι στα σύνορα με την Αυστρία. Η πόλη διαθέτει από το 1735 Πανεπιστήμιο και είναι μια από τις παλαιότερες πόλεις της χώρας. Απέχει 60 χιλιόμετρα από τη Βιέννη και 220 χιλιόμετρα από τη Βουδαπέστη.
Κατηγορία:Ρωμαϊκές πόλεις στην Ουγγαρία Κατηγορία:Πόλεις της Ουγγαρίας
Κώστας Χριστοφιλόπουλος
Ο Κώστας Χριστοφιλόπουλος γεννήθηκε στη Δάφνη Μεσσηνίας, του δήμου Πεταλιδίου και κατοικεί στη Νέα Πεντέλη. Είναι ποιητής και συγγραφέας ταξιδιωτικών κειμένων, δημοσιογράφος μέλος της Ε.Σ.Η.Ε.Α., δημιουργός ντοκιμαντέρ.
Παραπομπές
Κατηγορία:Νεοέλληνες ποιητές Κατηγορία:Έλληνες δημοσιογράφοι
Αμπού Ουμπάιντα ιμπν αλ-Τζάρραχ
Ο Αμπού Ουμπάιντα ιμπν αλ-Τζάρραχ (583-638 μ.Χ.), σε συντομία (όπως συνηθίζουν οι Άραβες) Αμπού Ουμπάιντα, ήταν ένας από τους συντρόφους του Προφήτη Μωάμεθ. Παρέμεινε διοικητής ενός μεγάλου τμήματος των μουσουλμανικών στρατιών κατά τη διάρκεια της ηγεσίας του χαλίφη Ουμάρ ιμπν αλ-Χαττάμπ και ήταν στη λίστα των διαδόχων που κατήρτισε ο ίδιος ο Ουμάρ.
Πρώτα χρόνια
Ο Αμπού Ουμπάιντα γεννήθηκε το 583 μ.Χ. στον οίκο του εμπόρου Αμπντουλλάχ ιμπν αλ-Τζάρραχ. Ανήκε στη φατρία εμπόρων των Κουραϊσιτών της φυλής αλ-Χαρίθ ιμπν Φιχρ. Πριν ακόμα τον προσηλυτισμό του στο Ισλάμ, θεωρείτο ένας από τους ευγενείς της φατρίας του και ήταν διάσημος στους Κουραϊσίτες της Μέκκας για τη σωφροσύνη του και την ανδρεία του.
Προσηλυτισμός στο Ισλάμ
Το 611 μ.Χ. ο Προφήτης Μωάμεθ άρχισε να κηρύττει τη μοναδικότητα του Θεού (Αλλάχ) στους κατοίκους της Μέκκας. Ξεκίνησε το έργο του προσηλυτίζοντας τους πιο στενούς συντρόφους και συγγενείς του μυστικά στο Ισλάμ. Ο Αμπού Ουμπάιντα έγινε μουσουλμάνος μόλις μία μέρα μετά τον Αμπού Μπακρ, το έτος 611.
Μετανάστευση στην Αβησσυνία
Ο Αμπού Ουμπάιντα έζησε τη σκληρή εμπειρία των μουσουλμάνων στη Μέκκα από την αρχή έως το τέλος της. Με άλλους πρώιμους μουσουλμάνους, ανέχθηκε τις προσβολές και καταπιέσεις των αρχόντων της Μέκκας, Κουραϊσιτών (της φατρίας του). Μιας και η πρώτη μετανάστευση στην Αβησσυνία ήταν επιτυχημένη, η βία ενάντια στους μουσουλμάνους επαναλήφθηκε με σκληρή καταστολή και αυστηρότερη από πριν. Όντας το μοναδικό μέλος της φατρίας του που είχε ασπαστεί το Ισλάμ, ο Αμπού Ουμπάιντα ήταν από τους πρώτους που υπέστησαν τις νέες διώξεις. Ο Μωάμεθ πρότεινε τότε στους παραμένοντες μουσουλμάνους να μεταναστεύσουν επίσης. Συνεπεία της προτροπής αυτής, ο Αμπού Ουμπάιντα μετανάστευσε στην Αβησσυνία, επικεφαλής αποστολής 83 αντρών και 20 γυναικών.
Μετανάστευση στη Μεδίνα
Το 622 μ.Χ., όταν ο Μωάμεθ μετανάστευσε από τη Μέκκα στη Μεδίνα, ο Αμπού Ουμπάιντα μετανάστευσε επίσης. Όταν ο Μωάμεθ έφτασε στη Μεδίνα, έβαλε κάθε μετανάστη (Μουτζαχίρ) να ενωθεί σε μια πνευματική ένωση με έναν κάτοικο της Μεδίνας (Ανσάρι), συνταιριάζοντας τον Αμπού Ουμπάιντα με τον Μουάντ ιμπν Τζαμπάλ, κάνοντάς τους αδέρφια στην πίστη. Οι μουσουλμάνοι παρέμειναν σε ειρήνη στη Μεδίνα για περίπου ένα χρόνο, πριν οι Κουραϊσίτες της Μέκκας επιτεθούν στη Μεδίνα με το στρατό τους.
Εξωτερικοί σύνδεσμοι
Κατηγορία:Άραβες Κατηγορία:Μουσουλμάνοι Κατηγορία:Στρατηγοί Κατηγορία:Άραβες στρατιωτικοί
Θεόδωρος Λαμπράκης
Ο Θεόδωρος Λαμπράκης (1904 - 28 Ιουλίου 1956) ήταν Έλληνας πολιτικός και γιατρός.
Βιογραφικά στοιχεία
Γεννήθηκε στην Κερασίτσα της Αρκαδίας και ήταν γιος του Γεωργίου Λαμπράκη. Αδερφός του ήταν ο Γρηγόρης Λαμπράκης. Σπούδασε ιατρική στο Πανεπιστήμιο Αθηνών, ήταν χειρουργός και εργάστηκε στο Τζάννειο Νοσοκομείο Πειραιά, απ'όπου απολύθηκε το 1934 για πολιτικούς λόγους. Ίδρυσε μαζί με άλλους την κλινική "Λευκός Σταυρός" ενώ κατά τη διάρκεια της κατοχής κατέφυγε στα βουνά, όπου εργάστηκε εθελοντικά ως γιατρός.
Το 1956 εξελέγη βουλευτής Πειραιά με την ΕΠΕΚ. Απεβίωσε λίγο αργότερα από ανακοπή. Στην έδρα του στον Πειραιά τον διαδέχθηκε ο πρώτος επιλαχών Ιωάννης Ορφανός από την Φιλελεύθερη Δημοκρατική Ένωση (ΦΔΕ).
Ήταν παντρεμένος με την γιατρό Τούλα Μπούτου.
Πηγές
Κατηγορία:Βουλευτές εκλεγμένοι με την ΕΠΕΚ Κατηγορία:Βουλευτές Πειραιά
Εκατοστιαίο ποσοστό
μικρογραφία|Παράδειγμα χρήσης ποσοστού με διάγραμμα «πίτας» Στα μαθηματικά, το εκατοστιαίο ποσοστό ή ποσοστό επί τοις εκατό (ή και συνεκδοχικά ποσοστό) είναι ένας αριθμός ή ένας λόγος εκφρασμένος σε ένα κλάσμα με παρονομαστή το 100. Συχνά συμβολίζεται χρησιμοποιώντας το σύμβολο τοις εκατό "%" η με την συντομογραφία "pct.", Πολλές φορές χρησιμοποιείται και η συντομογραφία "pc" αντί για το "pct." . Το ποσοστό είναι ένας αδιάστατος αριθμός (καθαρός αριθμός).
Παραδείγματα
Για παράδειγμα, το 45% (διαβάζεται ως σαράντα πέντε τοις εκατό) είναι ίσο με το 45/100 ή με το 0,45. Τα ποσοστά που δεν είναι λόγος εκφράζονται ως την σχέση ενός τμήματος από το σύνολο. Για παράδειγμα, εάν το σύνολο είναι ο συνολικός αριθμός των μαθητών από μια τάξη, όταν το 50% των μαθητών στην τάξη είναι άνδρες τότε αυτό σημαίνει ότι 50 από τους 100 μαθητές είναι άνδρες.
Άλλες ποσοστιαίες μονάδες
Αν υπήρχαν 1000 μαθητές τότε από αυτούς οι 500 θα ήταν άνδρες. Ένα αντίστοιχο σύστημα το οποίο εκφράζει έναν αριθμό ως κλάσμα με παρονομαστή το 1000 ονομάζεται «τοις χιλίοις». Τα ποσοστά χρησιμοποιούνται ως δείκτες για να εκφράσουν πόσο μεγάλη ή μικρή είναι μια ποσότητα σε σχέση με μία άλλη. Η πρώτη ποσότητα συνήθως αντιπροσωπεύει ένα μέρος της δεύτερης ποσότητας. Για παράδειγμα, μια αύξηση κατά $0,15 στην τιμή των $2,50 είναι μια αύξηση κατά 0,15/2,50=0,06 της τιμής. Εκφρασμένο σε ποσοστά, η αύξηση αυτή είναι μια αύξηση της τιμής κατά 6%. Ενώ οι ποσοστιαίες τιμές πολλές φορές περιορίζονται ώστε να βρίσκονται μεταξύ του 0 και του 100, δεν υπάρχει κανένας μαθηματικός περιορισμός και τα ποσοστά μπορούν να λάβουν και άλλες τιμές. Για παράδειγμα συχνά αναφέρονται σε τιμές 111% ή -35% ειδικά όταν θέλουμε να δείξουμε αλλαγές ποσοστού ή συγκρίσεις.
Σύμβολο τοις εκατό
μικρογραφία|Σύμβολο 'τοις εκατό' Ο όρος "τοις εκατό" προέρχεται από την ελληνικήν τοις εκατόν, που σημαίνει "από το εκατό" .Το σύμβολο για το "τοις εκατό" εξελίχθηκε από τη σταδιακή συρρίκνωση του ιταλικού όρου 'per cento ', που σημαίνει «για εκατό". Το  "per"  ήταν συχνά συντομογραφία του "p."  και τελικά εξαφανίστηκε εντελώς. Το "cento" συμβολίστηκε από δύο κύκλους που χωρίζονται από μια οριζόντια γραμμή, από το οποίο προέρχεται το σύγχρονο σύμβολο "%".
Υπολογισμοί
Η επί τοις εκατό τιμή υπολογίζεται πολλαπλασιάζοντας την αριθμητική τιμή του λόγου με το 100. Για παράδειγμα, για να βρούμε τα 50 μήλα ως ποσοστό του 1250 μήλα, πρώτα υπολογίζουμε την αναλογία 50/1250 = 0,04, και στη συνέχεια πολλαπλασιάζονται με 100 για να ληφθεί 4%.Η επί τοις εκατό τιμή μπορεί επίσης να βρεθεί με πολλαπλασιασμό πρώτα, έτσι σε αυτό το παράδειγμα το 50 θα πολλαπλασιάζεται επί 100 για να δώσει 5,000, και αυτό το αποτέλεσμα θα διαιρεθεί με 1250 για να δώσει 4%.Για να υπολογιστεί ένα ποσοστό επί τοις εκατό, πρέπει να μετατραπούν  τα δύο ποσοστά σε κλάσματα των 100, ή σε δεκαδικά ψηφία, και να πολλαπλασιαστούν. Για παράδειγμα, το 50% των 40% είναι:
Δεν είναι σωστό να διαιρεθεί ένας αριθμός με το 100 και να χρησιμοποιηθεί το σύμβολο τοις εκατό κατά την ίδια στιγμή. (Π.χ. 25% = 25/100 = 0,25, όχι 25% /100, το οποίο στην πραγματικότητα είναι 25/100/100= 0,0025. Ένας όρος όπως το 100/100% θα μπορούσε επίσης να είναι σφάλμα, αυτό θα μπορούσε να διαβαστεί ως 1 τοις εκατό, ακόμη και αν η πρόθεση ήταν να πω 100%.)
Κάθε φορά που μιλάμε για ένα ποσοστό, είναι σημαντικό να καθοριστεί με τι συσχετίζεται, δηλαδή ποιο είναι το σύνολο που αντιστοιχεί στο 100%. Το παρακάτω πρόβλημα απεικονίζει το σημείο αυτό.